sagorsarker/bangla-wikipedia huggingface dataset:
কাচ্ছি ঘোড়ি নৃত্য

কাচ্ছি ঘোড়ি নৃত্য, বা অর্ষপ্রীত ওয়ালা এবং কাচ্ছি ঘোড়ি হল একটি ভারতীয় লোকনৃত্য, যেটি রাজস্থানের শেখাওয়াতি অঞ্চলে সৃষ্ট। সেই সময় থেকে এটি সারা দেশের বাকি অংশে সমাদৃত প্রদর্শিত হয়েছিল। নৃত্যশিল্পীরা অভিনব ঘোড়ার পোশাক পরেন এবং নকল লড়াইতে যোগ দেন, এবং একজন কণ্ঠশিল্পী গানের মাধ্যমে স্থানীয় দস্যুদের নিয়ে লোকগাথা বর্ণনা করেন। এই অনুষ্ঠান সচরাচর বরযাত্রী দলকে স্বাগত জানাতে ও বিনোদন দেওয়ার জন্য এবং অন্যান্য সামাজিক সংস্কৃতিতে প্রদর্শিত হয়। এই নৃত্য প্রদর্শনকে কিছু ব্যক্তি নিজের পেশা হিসেবে বেছে নিয়েছেন।
হিন্দি ভাষায় "কাচ্ছি" শব্দের বিভিন্ন রকম অর্থ হয়, যার ভিতর দুটো হচ্ছে - 'তোয়ালেবিশেষ' এবং 'কচ্ছ অঞ্চলের অথবা এর অধিকারী কচ্ছ"।ref></ref> ঘোড়ি অর্থ হল অশ্বা। একসঙ্গে "কাচ্ছি ঘোড়ি" বোঝায় নৃত্যশিল্পীর কোমরের চারদিকে পরে থাকা নকল ঘোড়ার পোশাক।
কাচ্ছি ঘোড়িতে নৃত্যশিল্পী, সংগীতশিল্পী এবং বাদকের সম্মিলিত প্রদর্শন থাকে। রাজস্থানে পুরুষেরা "কুর্তা" ও একটা পাগড়ি, এবং সঙ্গে একটা নকল ঘোড়ার পোশাক পরে প্রদর্শন করেন। পোশাকের খোল বানানো হয় কাগজের মণ্ড ছাঁচে ফেলে। বাঁশের কাঠামোর সাহায্যে সেটিকে ঘোড়ার আকার দেওয়া হয়। এরপর এটা চকচকে কাপড় দিয়ে ঢেকে আয়না-কাজ সহ সূচিশিল্পের সাহায্যে বিস্তৃতভাবে নকশা করা হয়, যাকে বলে "শিশা"। এই নকল ঘোড়ার পা থাকেনা। পরিবর্তে নৃত্যশিল্পীর কোমর থেকে পা পর্যন্ত কাপড় দিয়ে ঢেকে দেওয়া হয়। গোড়ালির চারিদিকে ভারতীয় ধ্রুপদী নৃত্যশিল্পীদের মতো নৃত্যশিল্পীরা সাংগীতিক ঘণ্টি পরেন, যাকে বলা হয় "ঘুঙুর"।
গোষ্ঠীনৃত্য প্রদর্শনকালে শিল্পীরা যখন বিপরীতমুখী হয়ে হাতে তরবারি নিয়ে দাঁড়িয়ে দ্রুত পিছনে এবং সামনে যান, সেই সময় ওপর থেকে দেখে মনে হয় যেন ফুল ফুটছে আর বন্ধ হচ্ছে। নৃত্যশিল্পীরা বাঁশি এবং ঢোল বাদ্যের ছন্দে তালে তাল মিলিয়ে পদক্ষেপ করেন। গায়কেরা রবিনহুড দস্যুদের আদলে তৈরি রাজস্থানি ভাঁওয়ারিয়া দস্যুদের কার্যকলাপ নিয়ে নকল যুদ্ধের বর্ণনা দিয়ে থাকেন।
কাচ্ছি ঘোড়ি নৃত্য উৎপত্তি হয়েছে রাজস্থান রাজ্যের শেখাওয়াতি অঞ্চল থেকে। কামধোলি, সর্বঘরা, ভামবি এবং ভাভি সম্প্রদায়ের মধ্যে এই নৃত্য প্রচলিত আছে। মহারাষ্ট্র এবং গুজরাত সমেত ভারতের অন্যান্য অংশেও একই নামে এই নৃত্য প্রদর্শিত হয়ে থাকে।
তামিলনাড়ু রাজ্যে 'পইক্কাল কুথিরাই আট্টম' (তামিল: பொய்க்கால் குதிரை ஆட்டம், যার অর্থ হল 'নকল-পা ঘোড়া') হল কাচ্ছি ঘোড়ির মতো একটা লোকনৃত্য। তফাৎ শুধু রঙ্গমঞ্চের ব্যবহারে। তাঞ্জাবুর জেলার পুন্নাইনাল্লুর মারিয়াম্মান মন্দির বার্ষিক উৎসবের সময় এই নৃত্য প্রদর্শিত হয়। এখানে কাঠের পা দিয়ে নৃত্য করা হয়, যাতে ঘোড়ার খুরের নকল আওয়াজ পাওয়া যায়।
স্ট্যানলি ডি সিলভা

দেব লোকেশ স্ট্যানলি ডি সিলভা (; জন্ম: ১৭ নভেম্বর, ১৯৫৬ - মৃত্যু: ১২ এপ্রিল, ১৯৮০) আম্বালাঙ্গোদা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন স্ট্যানলি ডি সিলভা।
গালের মাহিন্দ কলেজে অধ্যয়ন করেছেন তিনি। সেখানে থাকাকালেই ক্রিকেটের প্রতি আকৃষ্ট হন। ডানহাতি মিডিয়াম-ফাস্ট সুইং বোলার হিসেবে বেশ প্রতিশ্রুতিশীল ছিলেন। ১৯৭৯ সালে এক বছরব্যাপী স্ট্যানলি ডি সিলভা’র প্রথম-শ্রেণীর খেলোয়াড়ী জীবন চলমান ছিল। ১৯৭৯ সালে শ্রীলঙ্কা দলের সদস্যরূপে ইংল্যান্ড ও আয়ারল্যান্ড গমন করেন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন স্ট্যানলি ডি সিলভা। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই তিনি ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসরে খেলেছিলেন। ঐ সময়ে শ্রীলঙ্কা দলের টেস্ট মর্যাদা ছিল না।
নটিংহামের ট্রেন্ট ব্রিজে নিউজিল্যান্ডের বিপক্ষে ওডিআইয়ে অভিষেক ঘটে তার। পরের খেলায় ওল্ড ট্রাফোর্ডে ভারতের বিপক্ষে শ্রীলঙ্কার প্রথম ওডিআই জয়ে অন্যতম ভূমিকা রাখেন। নির্ধারিত ১২ ওভারে ৩৬ রানের বিনিময়ে অংশুমান গায়কওয়াড় ও কপিল দেবের উইকেট লাভ করেছিলেন তিনি।
সিলন টোব্যাকো কোম্পানির কর্মকর্তা হিসেবে কাজ করেন। সালাগামা গোত্রের সদস্য তিনি। ২ এপ্রিল, ১৯৮০ তারিখে বালাপিতিয়ায় মোটরসাইকেল দূর্ঘটনার কবলে পড়েন। অতঃপর, ১২ এপ্রিল, ১৯৮০ তারিখে মাত্র ২৩ বছর বয়সে বালাপিতিয়া এলাকায় স্ট্যানলি ডি সিলভা’র জীবনাবসান ঘটে। ১৯৮০-এর দশকে শ্রীলঙ্কার দলের টেস্ট মর্যাদা প্রাপ্তিতে তার অকাল মৃত্যু বেশ আঘাত হানে।
মিশন: ইম্পসিবল

মিশন: ইম্পসিবল হলো ইম্পসিবল মিশন ফোর্স (আইএমএফ) নামে পরিচিত একটি কাল্পনিক গোপন গুপ্তচর সংস্থা ভিত্তিক একটি মাল্টিমিডিয়া ফ্র্যাঞ্চাইজি ধারাবাহিক। ১৯৯৬ সালে একই নামে একটি টেলিভিশন ধারাবাহিক ৭ মৌসুম ধরে চলেছিল এবং ১৯৯৮ সালে পুনরায় দুটি মৌসুম পুনরুদ্ধার করা হয়েছিল। এটি ১৯৯৬ সালে টম ক্রুজ অভিনীত অনুপ্রাণিত করেছিল। ২০১১ সালের মধ্যে, ফ্র্যাঞ্চাইজিটি ৪ বিলিয়ন ডলারের বেশি আয় করেছে। "মিশন ইম্পসিবল" সর্বকালের সর্বাধিক উপার্জনকারী মিডিয়া ফ্র্যাঞ্চাইজিগুলির মধ্যে একটি।
সম্রাজ্ঞী জিনঘুয়াই

সম্রাজ্ঞী জিনঘুয়াই, যিনি লেডি ওয়াং নামেও পরিচিত, সান কুয়ানের একজন উপপত্নী। উল্লেখ্য, সান কুয়ান হলেন চীনের থ্রি কিংডম সময়ের ইস্টার্ন উ প্রদেশের প্রতিষ্ঠাতা সম্রাট।
লেডি ওয়াং এর জন্ম ও মৃত্যু সময় জানা যায়নি। তিনি গোংআন, হুবেইতে জিং টম্বে শায়িত আছেন। এমপ্রেস জিনঘুয়াই তাঁর মরণোত্তর নাম।
জীবনকালে তিনি "লেডি ওয়াং অফ ন্যানইয়াং" নামে পরিচিত ছিলেন যেহেতু তিনি ন্যানইয়াং থেকে এসেছিলেন। এই নামের পেছনে আরেকটি কারণ ছিল। সান কুয়ানের আরেকটি স্ত্রীর নামও ছিল লেডি ওয়াং। তাই পরবর্তীতে তাঁদের নাম হয় লেডি ওয়াং অফ ন্যানইয়াং এবং লেডি ওয়াং অফ ল্যাংগি৷ জায়াহ পিরিওডে (২৩২-২৩৮) এম্প্রেস জিনঘুয়াই সান কুয়ানের হারেমে প্রবেশ করেন, সম্ভবত ২৩৫ এ যখন তিনি সান জিউকে জন্ম দেন। কিন্তু যখন সান হে সম্পত্তির উত্তরাধিকারী হয় তখন লেডি ওয়াং অফ ল্যাংগিকে সম্মানে ভূষিত করা হয় এবং সান কুয়ানের অন্যান্য স্ত্রীদেরকে প্রাসাদ হতে বের করে দেওয়া হয়। তখন এম্প্রেস জিনঘুয়াইকে গোংআনে পাঠানো হয়, যেখানে তিনি মৃত্যুবরণ করেন ও তাঁকে সমাধিত করা হয়। 
সান জিউ সম্রাট হবার পর লেডি ওয়াং অফ ন্যাংগিকে এম্প্রেস জিনঘুয়াই উপাধিতে ভূষিত করেন। এরপরে লেডি ওয়াং এর মৃতদেহ জিং সমাধিস্থলে রাখা হয়। এই সমাধিস্থলের বর্তমান ঠিকানা জানা যায়নি। ওয়াং ফ্যামিলির কোনো পুরুষ বংশধর ছিল না। তাই লেডি ওয়াং এর এক মামাতো ভাইকে প্রজাসভার মার্কিউসেট পদে বসানো হয়।
কাতিপারা জংশন

কাতিপারা জংশন ভারতের চেন্নাই শহরে নির্মিত একটি গুরুত্বপূর্ণ সড়ক জংশন৷ এটি গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত৷ কাতিপাড়া উড়ালপুর দক্ষিণ এশিয়ার বৃহত্তম ক্লোভারলিফ আকৃতির ইন্টারচেঞ্জ৷
পূর্বে এই জংশনটি একটি বৃত্তাকার সড়ক পথ ছিল ও মাঝখানের দ্বীপটিতে ছিল জওহরলাল নেহেরুর মূর্তি। যানজট প্রতিহত করতে এবং জংশনের কার্যকারিতা বৃদ্ধি করতে জাতীয় সড়ক উন্নয়ন প্রকল্পের আওতায় একটি ক্লোভেরলীফ লবঙ্গপত্রী শ্রেণিবিভাগ নির্মাণ করা হয়। ২০০৭ খ্রিস্টাব্দের মার্চ মাস পর্যন্ত নির্ধারিত নির্দিষ্ট সময়সীমার মধ্যে কাজ সম্পন্ন করার জন্য এই প্রকল্পটির আনুমানিক প্রকল্পব্যয় ছিল ৪৮৬ কোটি ভারতীয় মুদ্রা। সড়ক পরিবহন এর সুযোগ সুবিধা এবং সংযোগ বৃদ্ধি করার জন্য চেন্নাই শহর থেকে অপসৃত একাধিক জাতীয় সড়কের উপর নির্মিত ইনার রিংরোডকে ভিত্তি করে তৈরি হওয়া তিনটি শ্রেণী বিভাজনের মধ্যে এটি প্রথম। অন্য দুটি হল চেন্নাই মফস্বল বাস টার্মিনাসের নিকট অবস্থিত কোয়মবেড়ু জংশন এবং ২০৫ নং জাতীয় সড়কের উপর অবস্থিত পাড়ি জংশন। ২০০৮ খ্রিস্টাব্দের ৯ই এপ্রিল তারিখে গ্র্যান্ড সাদার্ন ট্রাঙ্ক রোড এবং ইনার রিং রোড সংযোগকারী উড়ালপুলটি সাধারণের জন্য খুলে দেওয়া হয়। ওই বছরই ২৬শে অক্টোবরের মধ্যে উড়ালপুলের সম্পূর্ণ অংশ উন্মোচিত হয়। চেন্নাই মেট্রোর কাজ সম্পূর্ণ হলে কাতিপারা জংশনের আশেপাশে প্রায় ৪০,০০০ বর্গ মিটার অঞ্চল সৌন্দর্যায়নের জন্য ১৫০ লক্ষ ভারতীয় মুদ্রার বিনিময় অধিগৃহীত হবে বলে নিশ্চিত হয়েছে। 
"নগর চতুর্ভূজ" হল মেট্রোরেলের উদ্যোগ যার মাধ্যমে কাতিপারা ক্লোভেরলীফ লুপগুলির নিম্নবর্তী অংশে উন্নতির জন্য বেসরকারি বিনিয়োগ। ভবিষ্যতে এখানে একটি বাস টার্মিনাল থাকার সম্ভাবনা রয়েছে যেখানে চেন্নাই মহানগর পরিবহন কর্তৃপক্ষ এবং অন্যান্য বাস এখানে যাত্রী পরিবহন করতে পারবে। এছাড়াও থাকবে শিশু উদ্যান, ফুড কোর্ট, মুক্তমঞ্চ, ন্যায্য মূল্যের দোকান, দাপ্তরিক কাজের জন্য ফাঁকা স্থান, প্রক্ষালন কক্ষ, পার্কিং অঞ্চল, কিওস্ক, এটিএম এবং উদ্যান পালনের জন্য নির্দিষ্ট ক্ষেত্র। এখনো অবধি এই প্রকল্প ৫৪,৪০০ বর্গমিটার ক্ষেত্রফল জুড়ে বিস্তৃত হবে বলে ঠিক হয়েছে।
প্রকল্পের জন্য ভারতীয় ১৪০ মুদ্রার ব্যয় ভার বহন করবে চেন্নাই নগরোন্নয়ন কর্তৃপক্ষ। পরবর্তীকালে অতিরিক্ত নির্মাণ এবং রক্ষণাবেক্ষণের দায়িত্বে থাকবে চেন্নাই মেট্রো রেল কর্তৃপক্ষ।
সুসমাচার প্রচারণা

সুসমাচার প্রচারণা (; ) বলতে খ্রীষ্টধর্মে যীশুখ্রীষ্টের বাণী ও শিক্ষা ছড়িয়ের দেওয়ার উদ্দেশ্যে সুসমাচার প্রচার করাকে বোঝানো হয়। সুসমাচার প্রচারণায় বিশেষজ্ঞ খ্রীষ্টানদের সুসমাচার প্রচারক বলা হয়। নিজ সম্প্রদায়ের মধ্যে বা ময়দানে প্রচারাভিযাত্রী হিসেবে কর্মরত পাদ্রিদেরও সুসমাচার প্রচারক বলা হয়, যদিও কিছু খ্রীষ্টীয় ঐতিহ্যে তাদের "মিশনারি" ডাকা হয়। সুসমাচার প্রচারণাকে উৎসাহ প্রদানকারী খ্রীষ্টান দলগুলোকে প্রায়ই "সুসমাচার প্রচারণাবাদী" হিসেবে ডাকা হয়।
"সুসমাচার প্রচারণা" শব্দটি কইনি গ্রীক শব্দ (প্রতিবর্ণীকরণে "euangelion") থেকে লাতিনায়িত "evangelium" থেকে এসেছে যা চতুঃসুসমাচারের কানোনীয় শিরোনামে ব্যবহৃত হয়েছে। গ্রীক শব্দটির মূল অর্থ ছিল সুখবরের বিনিময়ে বাণীবাহককে প্রদত্ত উপহার ( অর্থ "সু/ভালো", অর্থ "আমি বাণী বহন করি") এবং পরবর্তীতে "সুসংবাদ" অর্থে ব্যবহৃত হয়েছিল।
বিভা দধিচ

বিভা দধিচ কত্থক নৃত্যশৈলীর একজন বিখ্যাত ভারতীয় শাস্ত্রীয় নৃত্যশিল্পী। তিনি প্রথমে রায়গড় কোর্টের নৃত্যশিল্পী পণ্ডিত ফিরতু মহারাজের কাছে এবং পরবর্তীতে পদ্মশ্রী শম্ভু মহারাজের কাছ থেকে গুরু শিষ্য পরম্পরায় কত্থক শিখেছিলেন। তিনি পদ্মশ্রী ড. পুরু দধিচের বরিষ্ঠ শিষ্য এবং স্ত্রী।
বিভা দধিচ ১৯৮৮ সালে খৈরাগড় ইন্দিরা কলা সংগীত বিশ্ববিদ্যালয় থেকে কত্থকে ডক্টরেট পিএইচডি অর্জন করেছেন। তাঁর গবেষণার বিষয় ছিল "নৃত্যে হাতের অঙ্গভঙ্গি - ভারতীয় নৃত্য কি বর্ণমালা: হস্ত মুদ্রায়েঁ"।
বিভা দধিচকে মধ্য প্রদেশের সর্বোচ্চ বেসমারিক পুরস্কার দ্য শিখর সম্মাননায় ভূষিত করা হয়েছে।
২০১১-১২ সালে তিনি ভারত সরকারের সংস্কৃতি মন্ত্রক থেকে কত্থকে বরিষ্ঠ ফেলোশিপ পেয়েছিলেন।
তিনি একজন প্রতিষ্ঠিত লেখিকা এবং তাঁর গবেষণাকৃত বই "ভারতীয় নৃত্য কি বর্ণমালা: হস্ত মুদ্রায়েঁ" (ভারতীয় নৃত্যের অঙ্গভঙ্গির অ আ ক খ) হিন্দি ভাষায় প্রকাশ করেছেন (হার্ডকভার - ২০০৩ )। তাঁর বইটি মধ্য প্রদেশের সরকারি ইন্দোর বিশ্ববিদ্যালয়ের স্নাতক স্তরের জন্য নৃত্য পাঠ্যক্রম হিসেবে নির্ধারিত হয়েছে। ।
ড. বিভা দধিচ ৫০ বছরেরও বেশি সময় ধরে কত্থক অনুবর্তন করার জন্য মুম্বইয়ের ২৫ তম গোপী কৃষ্ণ মহোৎসবে "লাইফ-টাইম অ্যাচিভমেন্ট অ্যাওয়ার্ড ২০১৫" পেয়েছেন।
ইন্টারনেট আসক্তি

ইন্টারনেট আসক্তি বা সমস্যাজনক ইন্টারনেট ব্যবহার বলতে সাধারণত ইন্টারনেটের সমস্যাজনক, বাধ্যতামূলক ব্যবহারকে বুঝানো হয়, দীর্ঘ সময় ধরে একজন ব্যক্তির বাস্তব জীবনের বিভিন্ন ক্রিয়ায় উল্লেখযোগ্য অবনতি হয়। তরুণরা ইন্টারনেটের আসক্তির ব্যাধি হওয়ার বিশেষ ঝুঁকিতে রয়েছে।
প্রেরিত মথি

প্রেরিত মথি (, "Mattityahu" বা , "Matti"; ; , "Mattai"; , "Maththaîos" বা , "Matthaîos"; কিবতীয়: ⲙⲁⲧⲑⲉⲟⲥ, "Mattheos"; ), যিনি সাধু মথি ও লেবি নামেও পরিচিত, ছিলেন নূতন নিয়ম অনুসারে যীশু খ্রীষ্টের বারোজন প্রেরিতের অন্যতম। খ্রীষ্টান ঐতিহ্যমতে তিনি ছিলেন চার সুসমাচার প্রচারকদের একজন। ফলে তাঁকে সুসমাচার প্রচারক মথি নামেও অবিহিত করা হয়, যে দাবি অধিকাংশ আধুনিক বাইবেলীয় পণ্ডিতেরা প্রত্যাখ্যান করেন।
থেসালোনিকি

থেসালোনিকা, সালোনিকি বা সালোনিকা নামেও পরিচিত থেসালোনিকি শহরটি মহানগর অঞ্চলে ১ মিলিয়নেরও বেশি বাসিন্দার সাথে গ্রিসের দ্বিতীয় বৃহত্তম শহর এবং ম্যাসেডোনিয়ার ভৌগোলিক অঞ্চলের রাজধানী, মধ্য ম্যাসেডোনিয়ার প্রশাসনিক অঞ্চল এবং ম্যাসেডোনিয়া ও থ্রেসের বিকেন্দ্রীভূত প্রশাসন। এটি গ্রীক ভাষায় η Συμπρωτεύουσα নামে পরিচিত, যা আক্ষরিক অর্থে "সহ-রাজধানী", কনস্টান্টিনোপলের পাশাপাশি পূর্ব রোমান (বাইজেন্টাইন) সাম্রাজ্যের Συμβασιλεύουσα বা "সহ-শাসনকারী" শহর হিসাবে এটির ঐতিহাসিক অবস্থানের একটি উল্লেখ।
থেসালোনিকি এজিয়ান সাগরের উত্তর-পশ্চিম কোণে থেরমাইকোস উপসাগরে অবস্থিত। এটি পশ্চিমে অক্ষ ব-দ্বীপ দ্বারা আবদ্ধ। ২০১১ সালের হিসাবে ঐতিহাসিক কেন্দ্র থেসালোনিকি পৌরসভার জনসংখ্যা ৩,২৫,১৮২ জন, থেসালোনিকি নগর এলাকার জনসংখ্যা ৮,২৪,৬৭৬ জন এবং থেসালোনিকি মহানগর অঞ্চলের জনসংখ্যা ১০,৩০,৩8৮ জন। এটি গ্রিসের দ্বিতীয় বৃহত্তম অর্থনৈতিক, শিল্প, বাণিজ্যিক ও রাজনৈতিক কেন্দ্র; শহরটি বিশেষত থেসালোনিকি বন্দরের কারণে গ্রিস ও দক্ষিণ-পূর্ব ইউরোপের জন্য একটি বিশেষ পরিবহনের কেন্দ্র। শহরটি উৎসব, অনুষ্ঠান ও সাধারণভাবে স্পন্দিত সাংস্কৃতিক জীবনের জন্য বিখ্যাত এবং এটি গ্রিসের সাংস্কৃতিক রাজধানী হিসাবে বিবেচিত হয়। থেসালোনিকি আন্তর্জাতিক মেলা ও থেসালোনিকি আন্তর্জাতিক চলচ্চিত্র উৎসবের মতো অনুষ্ঠানগুলি প্রতিবছর অনুষ্ঠিত হয় এবং এই শহরে গ্রীক প্রবাসীদের বৃহত্তম দ্বি-বার্ষিক সভা অনুষ্ঠিত হয়। থেসালোনিকি ২০১৪ সালের জন্য ইউরোপীয় যুব রাজধানী হিসাবে বিবেচিত হয়।
থেসালোনিকি শহরটি খ্রিস্টপূর্ব ৩১৫ খ্রিস্টাব্দে ম্যাসিডোনের ক্যাসান্দার দ্বারা প্রতিষ্ঠিত হয় এবং তাঁর স্ত্রী, তথা ম্যাসিডোনের দ্বিতীয় ফিলিপের কন্যা ও আলেকজান্ডারের বোন থেসালোনিকির নামে নামকরণ করেন। রোমান যুগে একটি গুরুত্বপূর্ণ মহানগর, থেসালোনিকি ছিল বাইজেন্টাইন সাম্রাজ্যের দ্বিতীয় বৃহত্তম ও ধনী শহর। এটি ১৪৩০ সালে অটোমানরা দখল করে এবং তুর্কি শাসনের প্রায় পাঁচ শতাব্দীর সময় এটি একটি গুরুত্বপূর্ণ সমুদ্রবন্দর ও বহু-জাতিগত মহানগরী হিসাবে গঠিত হয়। এটি ১৯২১ সালের ৮ নভেম্বর অটোমান সাম্রাজ্য থেকে গ্রিসের অধীনে চলে যায়। শহরটিতে ইউনেস্কোর বিশ্ব ঐতিহ্যবাহী স্থান থেলসালোনিকির প্যালিওক্রিশিয়ান ও বাইজেন্টাইন স্মৃতিসৌধ সহ বেশ কয়েকটি রোমান, অটোমান ও সেফার্ডিক ইহুদি কাঠামো সহ অসংখ্য উল্লেখযোগ্য বাইজেন্টাইন স্মৃতিসৌধ রয়েছে। অ্যারিস্টটল বিশ্ববিদ্যালয়টি শহরের প্রধান বিশ্ববিদ্যালয়, এটি গ্রীস ও বাল্কানদের মধ্যেও বৃহত্তম বিশ্ববিদ্যালয়।
থেসালোনিকি গ্রিসের একটি জনপ্রিয় পর্যটন কেন্দ্র। "ন্যাশনাল জিওগ্রাফিক ম্যাগাজিন" ২০১৩ সালে থিসালোনিকি শহরকে বিশ্বব্যাপী শীর্ষস্থানীয় পর্যটন কেন্দ্রগুলিতে অন্তর্ভুক্ত করে, যখন "ফিনান্সিয়াল টাইমসের" এফডিআই ম্যাগাজিন (বিদেশী প্রত্যক্ষ বিনিয়োগ) ২০১৪ সালে থিসালোনিকিকে মানব রাজধানী ও জীবনযাত্রার জন্য ভবিষ্যতের সেরা মাঝারি আকারের ইউরোপীয় শহর হিসাবে ঘোষণা করে।<ref name="European Cities and Regions of the Future 2014/15"></ref> কেন্দ্রীয় থিসালোনিকি পথ আলোকচিত্ৰকরদের মধ্যে স্ট্রিট ফটোগ্রাফির জন্য গ্রিসের সর্বাধিক জনপ্রিয় গন্তব্য হিসাবেও বিবেচিত হয়।
প্রাচীন (খ্রীষ্টধর্ম)

প্রাচীন (; ) হল নূতন নিয়ম অনুসারে কোনো স্থানীয় খ্রীষ্টীয় মণ্ডলীর নেতা। শব্দটি গ্রীক "প্রেসবিতেরোস" থেকে এসেছে যার অর্থ প্রাচীন বা প্রবীণ। যদিও অনেকে "প্রেসবিতেরোস" বলতে অধ্যক্ষপদে কর্মরত বিশপকে বুঝে থাকে, আধুনিক ক্যাথলিক ও অর্থডক্স ঐতিহ্যে "প্রাচীন" পদটি বিশপ থেকে আলাদা এবং পাদ্রির সাথে সমার্থক। প্রভাবশালী প্রোটেস্ট্যান্ট ধারায় "প্রাচীন" বলতে কোনো বিশেষ যাজকতন্ত্রের সদস্য পাদ্রিকে বোঝায় না, বরং মিনিস্টার, পাস্তর বা প্রেসবাইটারকে বোঝায়।
উজির খান

মালিক মুহাম্মাদ উজির খান () একজন পাকিস্তানি রাজনীতিবিদ, যিনি ২০১৪ সালের জানুয়ারি মাস থেকে ২০১৮ সালের মে মাস পর্যন্ত পর্যন্ত পাকিস্তানের জাতীয় পরিষদের সদস্য ছিলেন।
তিনি সুমাইরা মালিকের ঘরে জন্মগ্রহণ করেন।
২০১৪ সালে অনুষ্ঠিত উপনির্বাচনে নির্বাচনী এলাকা এনএ-৯৯ (খুশব-১) থেকে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদের সদস্য নির্বাচিত হন। তিনি ৯২,৮০৫ ভোট পেয়ে পাকিস্তান তেহরিক-ই-ইনসাফের একজন প্রার্থীকে পরাজিত করেছিলেন।<ref name="dawn/23jan2014"></ref> এর আগে, ২০১৩ সালের সাধারণ নির্বাচনে তার মা সুমাইরা মালিক এই আসনে জয়ী হলেও, "ভুয়া ডিগ্রী দেখানোর" কারণে তিনি সাংসদ পদে বহাল থাকার অযোগ্য হন ও পরে এই আসনটি খালি ঘোষণা করা হয়।
দৈনিক জিন্দেগী

দৈনিক জিন্দেগী ১৯৪৭ ঢাকায় প্রকাশিত একটি বাংলা পত্রিকা। পত্রিকাটির সম্পাদক ছিলেন কাজী আফসার উদ্দীন আহমদ। একসময় পত্রিকাটি প্রকাশ বন্ধ হয়ে যায়।
দৈনিক জিন্দেগী ঢাকা থেকে প্রকাশিত বাংলা পত্রিকা। কাজী আফসার উদ্দীন আহমদ ছিলেন জিন্দেগীর সম্পাদক। এটি একটি অর্ধ-সাপ্তাহিক যা ১৯৪৭ সালে ঢাকা থেকে প্রকাশিত হতো। একসময় ঢাকা থেকে জিন্দেগী প্রকাশ বন্ধ হয়ে যায়।
আনফ্রিডম

আনফ্রিডম ২০১৫ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি হিন্দি এবং ইংরেজি দুটি ভাষাতেই মুক্তি দেওয়া হয়েছিলো। চলচ্চিত্রটি ছিলো নারী সমকামিতা নিয়ে। চলচ্চিত্রটিতে সত্যিকারের নগ্ন দৃশ্য থাকায় পরিচালক রাজ অমিতের চলচ্চিত্রটি মুক্তি দিতে অনেক কষ্ট করতে হয়েছিলো।
চলচ্চিত্রটির চিত্রগ্রাহক ছিলেন হরি নায়ার এবং জেসি কোটাংস্কি চলচ্চিত্রটির আবহ সঙ্গীত পরিচালক। সাউন্ড ডিজাইন করেন রেসুল পুকুটি। দীপা বাজাজ, যিনি চলচ্চিত্রটির পোস্ট-প্রোডাকশন ম্যানেজার ছিলেন, তিনি চলচ্চিত্রটির প্রচারণার দায়িত্ব নেন।
কেন্দ্রীয় চলচ্চিত্র অনুমোদন পর্ষদ চলচ্চিত্রটির নগ্ন দৃশ্যগুলোর কারণে চলচ্চিত্রটি মুক্তি দিতে রাজি হচ্ছিলোনা।
চলচ্চিত্রটি নগ্নতার কারণে সেন্সর বোর্ডে আটকে গিয়েছিলো এবং পরিচালক রাজ অমিত কুমারকে অনেক কষ্ট করতে হচ্ছিলো এই কারণে। সেন্সর বোর্ড নগ্ন দৃশ্যগুলো কেটে মুক্তি দেবার কথা বললে রাজ অমিত কুমার রাজি হননি। তিনি বলেছিলেন, নগ্নতা কাহিনীর অংশ, দৃশ্যগুলো বাদ দিতে তিনি অপরাগতা প্রকাশ করেছিলেন।
হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান

হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান ("Handbook of the Birds of India and Pakistan") হলো ভারতীয় পক্ষীবিশারদ সালিম আলী ও সিডনি ডিলন রিপলি রচিত একটি গ্রন্থ। গ্রন্থটিকে সালিম আলীর শ্রেষ্ঠ রচনা হিসেবে অভিহিত করা হয়। গ্রন্থটির শিরোনামের সাথে এই বাক্যাংশটিও সংযুক্ত: “"টুগেদার উইথ দোজ অব বাংলাদেশ, নেপাল, সিকিম, ভুটান অ্যান্ড শ্রীলঙ্কা"”। ১০ খণ্ডের এই গ্রন্থাবলিকে অনেক সময় “হ্যান্ডবুক” হিসেবে অভিহিত করা হয়। ১৯৬৪ সালে গ্রন্থের কাজ শুরু হয়ে শেষ হয় ১৯৭৪ সালে। সম্পূর্ণ গ্রন্থটির একটি “অখণ্ড সংস্করণ”-ও প্রকাশ করা হয়। এছাড়া ১৯৮৩ সালে ডিলন রিপলির সাথে, জন হেনরি ডিকের আঁকা চিত্র-সংবলিত "অ্যা পিকটোরিয়াল গাইড টু দ্য বার্ডস অব দ্য ইন্ডিয়ান সাবকন্টিনেন্ট" প্রকাশিত হয়। এই খণ্ডগুলোকে হ্যান্ডবুকের “দ্বিতীয় সংস্করণ” হিসেবে অভিহিত করা হয়। ১৯৮৭ সালে সালিম আলী এবং ২০০১ সালে রিপলির মৃত্যুর পর অন্যান্য বিজ্ঞানীরা, বিশেষত বিএনএইচএসের জে এস সেরাও, ব্রুস বিহলার, মিশেল ডেসফায়েস ও পামেলা সি রাসমুসেন কর্তৃক গ্রন্থটির দ্বিতীয় সংস্করণ প্রকাশিত হয়।
জেনোসাইড: ইটস পলিটিক্যাল ইউজ ইন দ্য টুয়েন্টিথ সেঞ্চুরি

জেনোসাইড: ইটস পলিটক্যাল ইউজ ইন দ্য টুয়েন্টিথ সেঞ্চুরি (; "গণহত্যা: বিংশ শতাব্দীতে এর রাজনৈতিক ব্যবহার") হলো গণহত্যার ওপর সমাজবিজ্ঞানী লিও কুপার কর্তৃক রচিত একটি বই।
বইয়ে ঐতিহাসিক উদ্ধৃতি হিসেবে আর্মেনীয় গণহত্যা, ইহুদি গণহত্যা, ১৯৭১ সালের বাংলাদেশে গণহত্যা ও ১৯৭২ সালের বুরুন্ডীয় গণহত্যাকে অন্তর্ভুক্ত করা হয়েছে।
"দ্য নিউ ইয়র্ক টাইমস" ও "ভার্জিনিয়া কোয়ার্টার্লি রিভিউ" প্রভৃতি বেশ কিছু সাময়িকীতে "জেনোসাইড" বইয়ের সমালোচনা প্রকাশিত হয়।
বইটি থেকে ব্যাপক উৎস-উল্লেখ করা হয় এবং সংশ্লিষ্ট ক্ষেত্রে গবেষণার জন্য বেশ কিছু বিশ্ববিদ্যালয়ে অধ্যয়ন-তালিকায় বইটিকে অন্তর্ভুক্ত করা হয়েছে।
মোর্টাল খম্ব্যাট (২০২১-এর চলচ্চিত্র)

মোর্টাল খম্ব্যাট হলো একটি মার্কিন মার্শাল আর্ট কাল্পনিক মারপিঠধর্মী চলচ্চিত্র, যা সাইমন ম্যাককোয়েড (তার প্রথম বিশিষ্ট আবির্ভাব চলচ্চিত্র) দ্বারা পরিচালিত।
তার খারাপে সময়ে, কোল ইয়াং নামক এক মার্শাল আর্ট যোদ্ধা তার গোপন বংশ বা লিন-কুয়ে গুপ্তহত্যাকারীর গোষ্ঠীর সাব-জিরো দ্বারা শিকার হওয়ার কারণ সম্পর্কে অজ্ঞাত। তার পরিবারের সুরক্ষতার চিন্তায়, সে যোদ্ধাদের একটি উপদল যারা আউটওয়ার্ল্ডের বাহিনীর বিরুদ্ধে একটি উচু-ঝুঁকি যুদ্ধে আর্থরেল্মকে রক্ষা করার উদ্দেশ্যে নির্বাচিত।
[[বিষয়শ্রেণী:২০২১-এর চলচ্চিত্র]]
[[বিষয়শ্রেণী:ইংরেজি ভাষার চলচ্চিত্র]]
[[বিষয়শ্রেণী:২০২১-এর অ্যাকশন চলচ্চিত্র]]
[[বিষয়শ্রেণী:২০২১-এর কাল্পনিক চলচ্চিত্র]]
[[বিষয়শ্রেণী:মার্কিন চলচ্চিত্র]]
[[বিষয়শ্রেণী:দ্বীপপুঞ্জের পটভূমিতে চলচ্চিত্র]]
[[বিষয়শ্রেণী:আইম্যাক্স চলচ্চিত্র]]
[[বিষয়শ্রেণী:রিবুট চলচ্চিত্র]]
[[বিষয়শ্রেণী:কোভিড-১৯ মহামারীর কারণে স্থগিত চলচ্চিত্র]]
[[বিষয়শ্রেণী:ওয়ার্নার ব্রসের চলচ্চিত্র]]
[[বিষয়শ্রেণী:৪ডিএক্স চলচ্চিত্র]]
[[বিষয়শ্রেণী:জাপানের পটভূমিতে চলচ্চিত্র]]
[[বিষয়শ্রেণী:২০২০-এর দশকের মার্কিন চলচ্চিত্র]]
[[বিষয়শ্রেণী:২০২০-এর দশকের ইংরেজি ভাষার চলচ্চিত্র]]
[[বিষয়শ্রেণী:১৭শ শতাব্দীর পটভূমিতে চলচ্চিত্র]]
দাস (অভিঘাত খাদ)

দাস গহ্বর চাঁদের বিপরীত পৃষ্ঠে অবস্থিত একটি অভিঘাত খাদ। এটি মসৃণ গাত্রযুক্ত চেবিশেভের উত্তর-পশ্চিমে অবস্থিত। এর দক্ষিণ-পশ্চিমে অমসৃণ মারিওটে এবং পূর্ব ও উত্তরপূর্বে ভন ডের পহেলেন (গহ্বর) রয়েছে। এই গহ্বরটি ভারতীয় বাঙালি জ্যোতির্বিজ্ঞানী অনিলকুমার দাসের নামানুসারে নামকরণ করা হয়।
প্রায় গোলাকার আকৃতির এই গহ্বরের ধারগুলো তীক্ষ্ন এবং পশ্চিম ও উত্তর-পশ্চিমের অংশগুলো সামান্য স্ফীত। এর বিশিষ্ট রশ্মির কারণে দাসকে কোপারনিকান সিস্টেমের অংশ হিসাবে ম্যাপ করা হয়েছে।
দাস গহ্বরের নিকটবর্তী তুলনামূলক ভাবে ছোট উপগ্রহ খাদগুলো হলো-
জাস্টিন হারউইৎস

জাস্টিন গ্যাব্রিয়েল হারউইৎস (জন্ম ২২ জানুয়ারি ১৯৮৫) একজন মার্কিন চলচ্চিত্র সুরকার ও টেলিভিশন লেখক। তিনি পরিচালক ড্যামিয়েন শ্যাজেলের সাথে তার দীর্ঘকাল কাজের জন্য সুপরিচিত। তিনি শ্যাজেলের সবকয়টি চলচ্চিত্রের সুরারোপ করেছেন, সেগুলো হল "গাই অ্যান্ড ম্যাডলিন অন আ পার্ক বেঞ্চ" (২০০৯), "হুইপল্যাশ" (২০১৪), "লা লা ল্যান্ড" (২০১৬), "ফার্স্ট ম্যান" (২০১৮) ও "ব্যাবিলন" (২০২২)।
"লা লা ল্যান্ড" চলচ্চিত্রের জন্য তিনি শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে একাডেমি পুরস্কার; শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার; এবং শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। এছাড়া তিনি "ফার্স্ট ম্যান" ও "ব্যাবিলন" চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।
কলেজ পাশ করার পর হারউইৎস ও শ্যাজেল লস অ্যাঞ্জেলেসে পাড়ি জমান। হারউইৎস সিটকম "দ্য লিগ"-এর জন্য হাস্যরসাত্মক গল্প লিখেন এবং অ্যানিমেটেড হাস্যরসাত্মক টিভি ধারাবাহিক "দ্য সিম্পসন্স"-এর একটি পর্ব লিখেন। শ্যাজেলের রচিত ও পরিচালিত ২০০৯ সালের "গাই অ্যান্ড ম্যাডলিন অন আ পার্ক বেঞ্চ" চলচ্চিত্রের সফলতার পর তারা তাদের পরবর্তী কাজ "হুইপল্যাশ" (২০১৪)-এর অর্থায়ন পান। হারউইৎস এই চলচ্চিত্রের সুর করেন এবং শ্যাজেল চলচ্চিত্রটি রচনা ও পরিচালনা করেন।
হারউইৎস শ্যাজেলের ২০১৬ সালের "লা লা ল্যান্ড" চলচ্চিত্রের সুরোরোপ করেন। এই কাজের জন্য শ্যাজেল শ্রেষ্ঠ পরিচালকের পুরস্কার লাভ করেন এবং হারউইৎস শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি পুরস্কার অর্জন করেন।
তিনি "ফার্স্ট ম্যান" (২০১৮) ও "ব্যাবিলন" (২০২২) চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।
পর্দার সামনে অতিবাহিত সময়

পর্দার সামনে অতিবাহিত সময় হচ্ছে স্মার্টফোন, কম্পিউটার, টেলিভিশন বা ভিডিও গেইম কনসোল ব্যবহার করার সময় পর্দার সম্মুখে অতিক্রান্ত সময় গণনা করার একটি পরিমাপ। ডিজিটাল মাধ্যম ব্যবহার এবং মানসিক স্বাস্থ্যের সম্পর্কিত বিভিন্ন ধারণার ক্ষেত্রে বিষয়টি নিয়ে আলোচনা করা হয়। বিভিন্ন গবেষণা দেখা যায়, ডিজিটাল ডিভাইসের পর্দার সামনে অতিবাহিত সময় সরাসরি শিশুর বিকাশ এবং মানসিক এবং শারীরিক স্বাস্থ্যের উপর প্রভাব ফেলে।
সুধাত পাস্কল

সুধাত প্রজীব পাস্কল (; জন্ম: ১৫ অক্টোবর, ১৯৬১) কলম্বো এলাকায় জন্মগ্রহণকারী ক্রিকেট প্রশাসক ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন সুধাত পাস্কল।
১৯৭৯ সালে সংক্ষিপ্ত সময়ের জন্যে সুধাত পাস্কলের প্রথম-শ্রেণীর খেলোয়াড়ী জীবন চলমান ছিল। ১৯৮০ সালে সাংবার্ষিক রয়্যাল-থোমিয়ান প্রতিযোগিতায় রয়্যাল কলেজ কলম্বো দলকে নেতৃত্ব দেন ও অসাধারণ ক্রিকেটার হিসেবে বিবেচিত হয়েছিলেন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন সুধাত পাস্কল। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই ইংল্যান্ডে অনুষ্ঠিত ১৯৭৯ ক্রিকেট বিশ্বকাপের দ্বিতীয় আসরে খেলেছিলেন। ঐ প্রতিযোগিতার পরপরই ব্রিটিশ আইলসে তিনি তার প্রথম-শ্রেণীর খেলাগুলোয় অংশ নিয়েছিলেন।
১৭ বছর ২৩৭ দিন বয়স নিয়ে শ্রীলঙ্কার সর্বকনিষ্ঠ ওডিআই ক্রিকেটারের মর্যাদা লাভ করছেন তিনি। ঐ সময়ে শ্রীলঙ্কা দল আইসিসি’র পূর্ণাঙ্গ সদস্য না থাকায় টেস্ট ক্রিকেটে অংশগ্রহণের মর্যাদাপ্রাপ্ত হননি।
১৯৮১ সালে মার্কিন যুক্তরাষ্ট্রে অভিবাসিত হন। ফলে, কার্যত তার আন্তর্জাতিক ক্রিকেট জীবনের সমাপ্তি ঘটে। বেরিয়া কলেজে অধ্যয়ন করেন। এরপর, রাষ্ট্রবিজ্ঞান বিষয়ে স্নাতকোত্তর ডিগ্রী লাভ করেন। ১৯৯৭ থেকে ২০০৮ সালে শ্রীলঙ্কান ক্রিকেটে প্রশাসকের ভূমিকায় অবতীর্ণ হয়েছিলেন। বর্তমানে তিনি কানাডায় বসবাস করছেন।
জোয়ান্না ডি সুজা

জোয়ান্না ডি সুজা (জন্ম: ২২ অক্টোবর, ১৯৫৫) একজন কানাডীয় কত্থক নৃত্য পরিকল্পনাকার, নৃত্যশিল্পী ও শিক্ষিকা। তিনিই একমাত্র জন্মগত কানাডীয় শিল্পী যিনি ভারতের এলাহাবাদের প্রয়াগ সংগীত সমিতির মাধ্যমে কত্থক নৃত্যে স্নাতকোত্তর ডিগ্রি অর্জন করেছেন।
ডি সুজার জন্ম ও বেড়ে ওঠা অন্টারিওর হুইটবিতে। তিনি পাঁচ বছর বয়সে পিয়ানো শেখা শুরু করেছিলেন এবং কিশোরী বয়সে মেরিয়ান উইলিয়ামসের পরিচালনায় নয়টি কণ্ঠের জন্য পুরস্কারপ্রাপ্ত একটি ধ্রুপদী সংগীত গোষ্ঠীর (ক্লাসিক্যাল ভোকাল গ্রুপ) সদস্য ছিলেন। তিনি শৈশব জুড়ে ফিগার স্কেটিং নিয়ে পড়াশোনা করেছেন। শৈশবে তাঁর নাচের কোন পটভূমি নেই।
থান্ডার বের লেকহেড বিশ্ববিদ্যালয়ে এক বছরের জন্য বন-বিদ্যা অধ্যয়ন করার পরে তিনি ব্রিটিশ কলাম্বিয়াতে চলে আসেন এবং ১৯৭৮ সালে ক্যালিফোর্নিয়ায় পাড়ি জমান, সেখানে তিনি তাঁর প্রথম এবং বর্তমান শিক্ষক পণ্ডিত চিত্রেশ দাসের অধীনে কত্থক অধ্যয়ন শুরু করেন। ডি সুজা প্রয়াগ সংগীত সমিতির মাধ্যমে কত্থকে স্নাতক এবং স্নাতকোত্তর ডিগ্রি লাভ করেছেন এবং তিনি সমগ্র ভারতে প্রথম স্থান অর্জন করেছিলেন।
ডি সুজা ১৯৮১ সালে তবলাবাদক রিতেশ দাশকে বিয়ে করেছিলেন। ১৯৮৮ সালে তাঁরা টরন্টো চলে গিয়েছিলেনএবং একসাথে এম-ডিও/কত্থক টরন্টো এবং টরন্টো তবলা এনসেম্বল প্রতিষ্ঠা করেন। সেই থেকে ডি সুজা টরন্টোর শিক্ষার্থীদের কত্থক শেখাচ্ছেন। তিনি কানাডা ও সমগ্র ভারত জুড়ে নৃত্য পরিবেশন করেছেন এবং অসংখ্য অনুদান ও পুরস্কার অর্জন করেছেন। পরবর্তীতে তিনি ব্যাসিস্ট ও সুরকার ইয়ান ডি সুজাকে বিয়ে করেছেন।
মোসলের সূত্র

মোসলের সূত্রটি পরমাণু কর্তৃক নির্গত বৈশিষ্ট্যযুক্ত এক্স-রে সম্পর্কিত একটি অভিজ্ঞতামূলক সূত্র ।১৯১৩-১৯১৪ সালে সূত্রটি ইংরেজ পদার্থবিজ্ঞানী হেনরি মোসলে আবিষ্কার এবং প্রকাশ করেন। মোসলের কাজের পূর্বে , "পারমাণবিক সংখ্যা" পর্যায় সারণীতে উপাদানের অবস্থান নির্ণয়ের জন্য ব্যবহার করা হতো না এবং এটি কোনও পরিমাপযোগ্য শারীরিক পরিমাণের সাথে জড়িত বলে জানা যায়নি। সংক্ষেপে, সূত্রটি বলে যে, নির্গত এক্স-রে এর কম্পাঙ্কের বর্গমূল পারমাণবিক সংখ্যার সমানুপাতিক। formula_1
ঐতিহাসিক পর্যায় সারণি টেবিলটি পারমাণবিক ভরের উচ্চক্রম অনুসারে তৈরি করা হয়েছিল। তবে কয়েকটি বিখ্যাত ক্ষেত্রে দেখা গিয়েছিল যে দুটি উপাদানের ভৌত বৈশিষ্ট্যগুলি বোঝাচ্ছিল যে ভারী বস্তু হালকা বস্তুর আগে হওয়া উচিত ছিল।উদাহরণস্বরূপ, কোবাল্টের পারমাণবিক ভর ৫৮.৯ এবং নিকেল এর পারমাণবিক ভর ৫৮.৭।
হেনরি মোসলে এবং অন্যান্য পদার্থবিদরা উপাদানসমূহ অধ্যয়নের জন্য এক্স-রে বিচ্ছুরণ ব্যবহার করেছিলেন এবং তাদের পরীক্ষাগুলির ফলাফলগুলি পারমাণবিক সংখ্যা দ্বারা পর্যায় সারণিটি সংগঠিত করতে তাদের প্ররোচিত করে।
যেহেতু ভারী উপাদানগুলির নির্গমন বর্ণালিগুলি নরম এক্স-রে পরিসরে (বায়ু দ্বারা শোষিত) হবে, তাই বর্ণালি সংক্রান্ত সরঞ্জামটি বায়ুশূন্য স্থানে আবদ্ধ রাখতে হয়েছিল। পরীক্ষামূলক গঠন কাঠামোর বিশদ বর্ণনা জার্নালে "উপাদানগুলির উচ্চ-কম্পাঙ্কের বর্ণালি " অংশ ১ এবং অংশ ২ নামক নিবন্ধগুলিতে নথিভুক্ত করা হয়েছিল।
মোসলে দেখতে পেল যে, formula_2 লাইনগুলি ( সিগবাহন স্বরলিপিতে ) প্রকৃতপক্ষে পারমাণবিক সংখ্যার সাথে সম্পর্কিত ছিল, Z"।" 
বোরের নেতৃত্ব অনুসরণ করে মোসলে আবিষ্কার করেছিলেন যে বর্ণালি রেখাগুলির জন্য এই সম্পর্কটিকে একটি সাধারণ সূত্র দ্বারা "প্রায় কাছাকাছি সম্পর্কযুক্ত" করা যেতে পারে, যা পরে মোসলের সূত্র নামে পরিচিতি লাভ করে ।
যেখানে :
এখানেঃ
অভিজ্ঞতার মাধ্যমে অর্জিত ধ্রুবক যা আপাতদৃষ্টিতে আধানগুলোর শক্তির মান হ্রাস করে দিয়েছিল। মোসলের Kα এক্স-রে স্থানান্তর জন্য বোরের সূত্রটি দাঁড়ালো :
অথবা, (উভয় পক্ষকে "h" দ্বারা ভাগ করে "E" কে formula_20 তে রূপান্তর করে পাই ):
এই সূত্রের সহগ একটি ফ্রিকোয়েন্সিতে সহজতর হয়  রাই, আনুমানিক মান 
নিউক্লিয়াসের প্রকৃত চার্জের চেয়ে কার্যকর চার্জের কম হওয়ায় সহজ সরল ব্যাখ্যা হল K-শেলের মধ্যে একটি অযুগ্ম ইলেকট্রন এটি স্ক্রিন(আড়াল ) করে। মোসলের স্ক্রিনিংয়ের ব্যাখ্যাটির সমালোচনা করার একটি বিস্তৃত আলোচনা হুইটেকারের একটি কাগজে পাওয়া যায়, যা বেশিরভাগ আধুনিক গ্রন্থে পুনরাবৃত্তি করা হয়।
পরীক্ষামূলকভাবে পাওয়া এক্স-রে ট্রানজিশনের একটি তালিকা এনআইএসটিতে উপলভ্য আছে ।তাত্ত্বিক শক্তিগুলি কণা পদার্থবিজ্ঞানের ডাইরাক-ফকের মতো একটি সিমুলেশন পদ্ধতি ব্যবহার করে মোসলের সূত্রের চেয়ে অনেক বেশি যথার্থতার সাথে গণনা করা যেতে পারে।
কার্ল গ্রিনিজ

কার্ল গ্যারি গ্রিনিজ (জন্ম ২০ এপ্রিল ১৯৭৮) একজন ইংলিশ ক্রিকেটার। তিনি ডানহাতি ব্যাটসম্যান এবং ডানহাতি মিডিয়াম ফাস্ট বোলার। তিনি গর্ডন গ্রিনিজের পুত্র এবং হ্যাম্পশায়ার, বেসিংস্টকে জন্মগ্রহণ করেছিলেন।
গ্রিনিজ গ্লুচেস্টারশায়ারের হয়ে খেলেছিলেন এবং অতীতে নর্থহ্যাম্পটনশায়ার এবং সেরি উভয়েরই প্রতিনিধিত্ব করেছেন। ২০০৪ সাল থেকে টি-টোয়েন্টি ক্রিকেট খেলেছেন তিনি। ২০০০ সালে, তিনি ক্রিকেট লেখকদের তরুণ বর্ষসেরা ক্রিকেটারের প্রার্থী ছিলেন।
তিনি বর্তমানে (২০১২) জন লিভারের সাথে ব্যানক্রফ্টের স্কুলে ক্রিকেট কোচ হিসেবে কাজ করছেন। একসাথে তারা প্রথম একাদশ চালায় এবং তিনি বিদেশে অনেক স্পোর্টস ট্যুরের নেতৃত্ব দিয়েছেন। তিনি বাস্কেটবলেও কোচিং করেন।
বকচর গণহত্যা

বকচর গণহত্যা হলো ১৯৭১ সালের ১৩ মে তারিখে তৎকালীন পূর্ব পাকিস্তানের ফরিদপুর জেলার বকচর গ্রামে আলী আহসান মুহাম্মদ মুজাহিদের নেতৃত্বে রাজাকার বাহিনী কর্তৃক বাঙালি হিন্দু জনগোষ্ঠীর ওপর সংঘটিত গণহত্যা। এই ঘটনায় মোট ৯ জন মানুষ প্রাণ হারান। ২০১৩ সালের ১৭ জুলাই আন্তর্জাতিক অপরাধ ট্রাইবুনাল গণহত্যায় মুজাহিদের সম্পৃক্ততার জন্য তাকে মৃত্যুদণ্ড প্রদান করে। ২০১৫ সালে সুপ্রীম কোর্টের আপিল বিভাগের চারজন বিচারপতির বেঞ্চ মুজাহিদের সাজা কমিয়ে যাবজ্জীবন কারাদণ্ড প্রদান করে।
১৯৭১ সালে বকচর গ্রাম ফরিদপুর কোতোয়ালি থানার অন্তর্ভুক্ত ছিল। এটি বর্তমানে ফরিদপুর সদর উপজেলার মাঝচর ইউনিয়নের অন্তর্ভুক্ত। ১৯৭১ সালের ২১ এপ্রিল পাকিস্তান সেনাবাহিনী ফরিদপুরে প্রবেশ করে। তারা স্থানীয় সহযোগীদের সহায়তায় হিন্দু জনগোষ্ঠীকে হত্যা করতে শুরু করে। বকচর গ্রামে আক্রমণের পরিকল্পনা মূলত শান্তি কমিটির একটি বৈঠকে গৃহীত হয়েছিল।
১৩ মে তারিখে পাকিস্তানি বাহিনী বকচর গ্রামের হিন্দু অধ্যুষিত অংশে আক্রমণ শুরু করে এবং নয়জন হিন্দু ব্যক্তিকে আটক করে নিয়ে যায়। আটক ব্যক্তিরা হলেন বীরেন্দ্র সাহা, নৃপেন সাহা, শানু সাহা, জগবন্ধু মিত্র, জলধর মিত্র, সত্যরঞ্জন দাস, নিরদবন্ধু মিত্র, প্রফুল্ল মিত্র এবং উপেন সাহা। উপেন মিত্রের স্ত্রী রাজাকারদের নিকট টাকা ও সোনার গয়নার বিনিময়ে তার স্বামীর মুক্তি চেয়েও ব্যর্থ হন। রাজাকারেরা নয়জনকেই হত্যা করে। রাজাকারেরা সুনীল কুমার সাহার কন্যা ঝুমা রাণী সাহাকে ধর্ষণ করে ও পরবর্তীকালে হত্যা করে। এছাড়া তারা অনীল সাহাকে দেশত্যাগে বাধ্য করে।
মুজাহিদের বিরুদ্ধে মামলা চলাকালে বকচর গ্রামের বাসিন্দা ও গণহত্যার প্রত্যক্ষদর্শী চিত্ত সাহা ট্রাইবুনালে সাক্ষ্য দেন। সুপ্রীম কোর্টে মুজাহিদের ফাঁসির সাজা কমিয়ে যাবজ্জীবন দেওয়া হলে গণহত্যার শিকার ব্যক্তিদের পরিজন ও বকচর গ্রামের মানুষেরা অসন্তুষ্টি প্রকাশ করেন।
তুগলক তামার খান

তুগলক তামার খান সুলতান আলউদ্দিন মাসুদ শাহের রাজত্বকালে উধ ও বাংলার গভর্নর ছিলেন।
তুগরল তুগান খানের অধীনে বাংলা প্রদেশ ১২৪১ সালে ওড়িয়া সৈন্যবাহিনী দ্বারা আক্রান্ত হয়। প্রদেশ টি দখল করার পর, ওধের সুলতানী গভর্নর তুগলক তামর খান, তুগান খানকে সাহায্য করার জন্য বাংলায় একটি ত্রাণ বাহিনী নিযুক্ত করা হয় কিন্তু বাংলা ও বিহার সীমান্তে দারভাঙ্গায় তামর খান নিজে তুগান খানকে ক্ষমতাচ্যুত করার চেষ্টা করেন।
তার প্রতিদ্বন্দ্বীকে হত্যা করতে অক্ষম হলেও তামর খান তাকে প্রদেশ থেকে তাড়িয়ে দিতে সক্ষম হন এবং অবশিষ্ট জেনারেলদের ঘুষ দিয়ে বাংলা ও উধ উভয় সুলতানি বাহিনীর নিয়ন্ত্রণ লাভ করতে সক্ষম হন। ১২৪৬ সালে তামর খান অবশেষে বাংলায় প্রবেশ করেন যেখানে স্থানীয় জমিদারদের বিদ্রোহের সহায়তায় তিনি দেবকোটের পুরাতন রাজধানী দখল করতে সক্ষম হন। যাইহোক তার নৌবাহিনী পুনর্নির্মাণ প্রচেষ্টা পরাজিত হয়।
১২৪২ সালে ওডিয়া সেনাবাহিনী কর্তৃক বরখাস্ত হওয়া লাখনাউতী অবরোধে তামর খানের বাহিনীকে প্রতিহত করা হয়। ১২৪৭ সালে তামার খান জ্বরে আক্রান্ত হয়ে মারা যান, যার উপর উত্তর বঙ্গ পুনরায় জয়লাভ করেন, পরমারদি দেব, তামর খানের মৃত্যু রহস্য-উদ-দীন যুজবাককে বাংলার গভর্নর হিসেবে নিয়োগের দিকে নিয়ে যায়, যা ১২৭২ সালে তুঘান খানের বিদ্রোহের নেতৃত্ব দেয়।
মাসুদ জানি

মাসুদ জানি ( ) ১২৪৭-১২৫১ খ্রিস্টাব্দ পর্যন্ত বাংলার গভর্নর ছিলেন।
মাসুদ পূর্বের বাঙালি গভর্নর আলাউদ্দিন জানির ছেলে ছিলেন।
১২৪৭ সালে বিদ্রোহী তুঘলক তামর খানের মৃত্যুর পর মাসুদ জানি বাংলার গভর্নর নিযুক্ত হন। তিনি প্রদেশের পুরাতন রাজধানী লখনৌতিতে একটি ওড়িয়া গ্যারিসনকে পরাজিত করার পর মালিক আল-মুলুক উশ-শার্ক (পূর্বের রাজাদের রাজা) উপাধি গ্রহণ করেন, কিন্তু তার সৈন্যদের মধ্যে বিদ্রোহ এবং তামর খানের অনুগতরা তাকে এই বিজয়কে একত্রিত করতে বাধা দেয়। ১২৪৯ সালে তিনি পুরাতন মালদার গঙ্গারামপুরে একটি পবিত্র ভবন সংস্কার করেন যা মূলত সুলতান ইলতুতমিশ শাসনামলে নির্মিত হয়েছিল। শিলালিপিতে জানিকে উল্লেখ করা হয়েছে "মহান রাজা, জালাল আল-হাক্কাদ ওয়াদ-দিন, পূর্বের রাজা মাসুদ শাহ জানি"। ()।
পূর্ব গঙ্গা সাম্রাজ্যের রাজা নরসিংহ দেবের বিরুদ্ধে চার বছরের অসফল যুদ্ধের পর ১২৫১ সালে আরো দক্ষ মালিক ইখতিয়ারুদ্দিন ইয়ুজবাকের পক্ষে মাসুদ জানিকে পদ থেকে অপসারণ করা হয়।
সাঁ পিয়ের ও মিক‌লোঁ জাতীয় ফুটবল দল

সাঁ পিয়ের ও মিক‌লোঁ জাতীয় ফুটবল দল () হচ্ছে আন্তর্জাতিক ফুটবলে সাঁ পিয়ের ও মিক‌লোঁর প্রতিনিধিত্বকারী পুরুষদের জাতীয় দল, যার সকল কার্যক্রম সাঁ পিয়ের ও মিক‌লোঁর ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ২০১০ সালের ২২শে সেপ্টেম্বর তারিখে, সাঁ পিয়ের ও মিক‌লোঁ প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের সাঁ-গ্রাতিয়েঁতে অনুষ্ঠিত উক্ত ম্যাচে সাঁ পিয়ের ও মিক‌লোঁ রেউনিওঁয়ের কাছে ১১–০ গোলের ব্যবধানে পরাজিত হয়েছে।
১,৪০০ ধারণক্ষমতাবিশিষ্ট জন গিদার্দিন স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁ পিয়ের ও মিক‌লোঁয় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানিক লাফোঁ।
ফিফা এবং উয়েফাের সদস্যপদ না থাকার ফলে সাঁ পিয়ের ও মিক‌লোঁ এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সাঁ পিয়ের ও মিক‌লোঁর কোন স্থান নেই। অন্যদিকে, বিশ্ব ফুটবল এলো রেটিংয়ে সাঁ পিয়ের ও মিক‌লোঁর সর্বোচ্চ অবস্থান হচ্ছে ২১৬তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
বড় কাঁঠালিয়া

বড় কাঁঠালিয়া বরিশালের ঝালকাঠি জেলার কাঁঠালিয়া উপজেলার অন্তর্গত কাঁঠালিয়া ইউনিয়নের একটি গ্রাম।
কালা-ই-জঙ্গি

কালা-ই-জাঙ্গি (দারি/পশতু: ) আফগানিস্তানের উত্তরাঞ্চলের শহর মাজার-ই-শরীফের নিকটে অবস্থিত, উনিশ শতকে নির্মিত দুর্গ। দুর্গটি ২০০১ সালে তালিবান বিদ্রোহের সূচনাকারী, রক্তাক্ত কালা-ই-জঙ্গির যুদ্ধের জন্য বেশি পরিচিত। এ যুদ্ধে সিআইএ এজেন্ট জনি "মাইক" স্প্যান সহ কমপক্ষে ৪৭০ জন নিহত হয়েছিল। এটি আফগানিস্তানে ২০০১ সালে শুরু হওয়া যুদ্ধের প্রারম্ভিক সময়ে উত্তরাঞ্চলীয় জোটের জেনারেল আবদুল রশিদ দোস্তমের সামরিক সদর ও সেনা গ্যারিসন হিসাবে ব্যবহার করা হয়েছিল।
দ্বিতীয় ইঙ্গ-আফগান যুদ্ধের পর আফগানরা ব্রিটিশদের সম্ভাব্য আক্রমণের বিরুদ্ধে প্রতিরক্ষার জন্য ১৮৮৯ সালে দুর্গটি তৈরি করেছিল। ১২ বছর ধরে ১৮,০০০ শ্রমিক এটি নির্মাণ করেছিল। ১৯৯৪ থেকে ২০০১ পর্যন্ত বেশিরভাগ সময় দুর্গটি তালিবানদের দখলে ছিল। ১৯৯৭ সালে উত্তরাঞ্চলীয় জোটের আবদুল রশীদ দোস্তুম ২০,০০০ মিলিশিয়া নিয়ে দুর্গটি সংক্ষিপ্ত সময়ের জন্য দখলে রেখেছিলেন।
"কালা-ই-জঙ্গি" কাঠের গুড়ি, কাদামাটি এবং খড় দিয়ে নির্মাণ করা হয়েছিল। ২০০১ সালের পরিমাপ অনুযায়ী দুর্গটির দৈর্ঘ্য ৫৫০ মিটার(৬০০ গজ) এবং প্রস্থ ছিল ২৭০ মিটার (৩০০ গজ)। দুর্গের প্রতি কোণে ৮০ফুট(২৪ মিটার) উচ্চ এবং বিস্তৃত বুরুজ আছে। বার্ষিক বৃষ্টিপাতের কারণে মাটির তৈরী দুর্গটি ক্ষয় হতে রক্ষা পেয়েছে। দুর্গটি মূলত একটি প্রাচীরযুক্ত শহর ছিল, এটির উত্তর এবং দক্ষিণ অংশ সমানভাবে প্রাচীর দিয়ে বিভক্ত। দুর্গসীমার ভিতরে সোনার গম্বুজযুক্ত মসজিদ এবং ১৯৮০ সালে সোভিয়েত ইউনিয়নের দখলে থাকার সময় তৈরি করা ('পিঙ্ক হাউজ' নামে পরিচিত) চিকিৎসাকেন্দ্র আছে।
ফোকাস (মঙ্গল গ্রহের গর্ত)

ফোকাস গর্তটি মঙ্গল গ্রহের ইসমেনিয়াস লাকাসের চতুর্ভুজস্থলের একটি প্রভাব বিস্তারকারী গর্ত। এটি মঙ্গল গ্রহের ৩৩.৯° উত্তর এবং ৩৪৭.৩° পশ্চিমে অবস্থিত, এর নামকরণ ১৯৭৩ সালে অনুমোদিত হয়েছিল। ফোকাস গর্তটির ব্যাস ৭৬.৫ কিলোমিটার। এটিকে জিন ফোকাসের নামানুসারে নামকরণ করা হয়েছিল। সিটিএক্স থেকে তোলা কিছু ছবিতে এর রিম বরাবর অনেকগুলো ছোট চ্যানেল দৃশ্যমান হয়।
মাটির ভাঁড়

মাটির ভাঁড় () বা কুলহার, যাকে কখনও কখনও শিকোরা বলা হয়, হলো ভারত ও পাকিস্তানের একটি ঐতিহ্যবাহী হাতল ছাড়া মাটির পেয়ালা। এটি সাধারণত রঙছাড়া হয় এবং এতে চাকচিক্য থাকেনা। ব্যবহারের পর এটি ফেলে দেওয়া হয়। মাটির ভাঁড়ের সবচেয়ে আকর্ষণীয় বৈশিষ্ট্যটি হচ্ছে এতে চিত্রকর্ম থাকে না এবং এটিই মাটির ভাঁড়কে টেরাকোটা পেয়ালা থেকে পৃথক করে। ভাঁড়ের ভিতরে কোনো রঙ থাকে না। যেহেতু এগুলি একটি ভাঁটির আগুনে পুড়িয়ে তৈরি করা হয় এবং প্রায় কখনোই পুনরায় ব্যবহৃত হয় না, সেইজন্য এগুলি সহজাতভাবেই জীবাণুমুক্ত এবং স্বাস্থ্যকর। ভারতীয় উপমহাদেশের বাজার ও খাবারের দোকানগুলিতে সাধারণত চা জাতীয় গরম পানীয় মাটির ভাঁড়ে পরিবেশিত হয়। এর "পার্থিব সুবাস" এর একটি বিশেষ আবেদন আছে। দই, চিনির সাথে গরম দুধের পাশাপাশি কিছু আঞ্চলিক মিষ্টান্ন, যেমন- কুলফিও (ঐতিহ্যবাহী আইসক্রিম) মাটির ভাঁড়ে পরিবেশন করা হয়। বর্তমানে এই ভাঁড় ধীরে ধীরে পলিস্টারিন এবং কাগজের কাপ দ্বারা প্রতিস্থাপিত হতে শুরু করেছে, কারণ পরেরগুলি বহন করার জন্য হালকা ও দামে সস্তা।⁠⁠
সিন্ধু সভ্যতার পর থেকে মাটির ভাঁড় বিগত ৫,০০০ বছর ধরে এই অঞ্চলে প্রচলিত ছিল।
যেহেতু মাটির ভাঁড়ে কোন চকচকে প্রলেপ থাকেনা, তাই চা জাতীয় গরম পানীয়, যা এতে পরিবেশন করা হয়, তা আংশিকভাবে এর ভেতরের প্রাচীরে শোষিত হয়। এতে পানীয়ের স্বাদ এবং সুবাস বৃদ্ধি পায়। এই সুবাসকে বলা হয় "মাটির " (সোঁদা গন্ধ) গন্ধ। যদিও ভাঁড়গুলো খরচ এবং নৈপুণ্যের কারণে কৃত্রিম পেয়ালার কাছে স্থান হারিয়েছে, বড় রেস্তোঁরাগুলি প্রায়ই তাদের গ্রাহকদের ভাঁড়ের চা পরিবেশন করে।
২০০৪ সালে, ভারতীয় রেল (তৎকালীন মন্ত্রী লালু প্রসাদ যাদবের নেতৃত্বে) রেলস্টেশন এবং ট্রেনের বাইরের ট্রেনগুলিতে বিক্রি হওয়া চা এবং অন্যান্য পানীয়গুলির জন্য ভাঁড়ের ব্যবহার পুনরুদ্ধার করার চেষ্টা করেছিল। এটি যুক্তিযুক্ত ছিল যে এটি প্লাস্টিকের চেয়ে স্বাস্থ্যকর এবং পরিবেশবান্ধবও বেশি কারণ ভাঁড়গুলি কেবল মাটির তৈরি। এটাও বিশ্বাস করা হয়েছিল যেহেতু ভাঁড়গুলি ক্ষুদ্র পল্লী ভাঁটিতে উৎপাদিত হয়, তাই এটি গ্রামীণ আয় বৃদ্ধিতে সহায়তা করবে।
সমালোচকরা বলেছিলেন যে রেলপথকে বছরে প্রায় ১.৮ বিলিয়ন ভাঁড় সরবরাহ করতে হবে, যার অর্থ হল দূষণযুক্ত ভাঁটিগুলিতে জ্বালানি খরচ বাড়বে। সিন্ধু উপত্যকার ধ্বংসাবশেষ থেকে আবিষ্কৃত হাজার বছরের পুরনো ভাঙ্গা টুকরোকে প্রমাণ হিসাবে ব্যবহার করর বলা হয়েছিল যে, এটি দ্রুত মাটিতে মেশে না এবং পরিবেশগতভাবে উন্নত নয়। ভাঁড়্যগুলিকে যদি উচ্চ তাপমাত্রায় পোড়ানো হয় তবে সেগুলি অবলুপ্ত হতে এক দশক পর্যন্ত সময় নিতে পারে। আরও ভয় ছিল যে ভাঁড়ের পুনরুজ্জীবনের ফলে ভূত্বকের পৃষ্ঠমৃত্তিকা প্রতিদিন রাজ্য প্রতি ১০০ একর (০.৪০ বর্গ কিমি) হারে কমবে এবং গ্রামীণ কারিগরদের অর্থনৈতিক লাভ সর্বনিম্ন হবে।
যদিও পৃষ্ঠমৃত্তিকার বিকল্প আছে এবং জ্বালানী সাশ্রয় করে ভাঁড়গুলি নিম্ন তাপমাত্রায় পোড়ানো যেতে পারে, যাতে সেগুলি আরও দ্রুত অবলুপ্তযোগ্য করে তোলা যেতে পারে, ২০০৮ সালের মধ্যে, রেলওয়েতে ভাঁড়ের ব্যবহারের পুনরুদ্ধারের প্রচেষ্টাটি ক্রমাগত প্লাস্টিকের ও কাগজ কাপের ব্যবহারের ফলে ব্যর্থতায় পর্যবসিত হচ্ছিল। প্রাথমিক কারণগুলি ছিল এদের ওজন এবং প্রতি এককে ব্যয় বেশি। একটি অনুমান অনুযায়ী, ভাঁড় প্রতি মূল্য ১৪০ পয়সা এবং প্রলিপ্ত কাগজের কাপের মূল্য ৭-১০ পয়সা। কিছু বিক্রেতার অভিযোগও ছিল যে, ভাঁড়গুলো কিছুটা পরিমাণে পানীয় শোষণ করে, তাই প্লাস্টিকের কাপের চেয়ে এতে পরিবেশন করতে ক্রেতাদের বেশি চা দিতে হয়।
কৃষ্ণাপ্পা গৌতম

কৃষ্ণাপ্পা গৌতম (; জন্ম ২০ অক্টোবর ১৯৮৮) হলেন একজন ভারতীয় ক্রিকেটার যিনি কর্নাটক ক্রিকেট দলের হয়ে খেলেন।
গৌতমের পেশাদারী জীবনী শুরু হয় যখন তিনি বেঙ্গালুরুতে আঞ্চলিক প্রতিযোগিতায় অনূর্ধ্ব-১৫ দলের জন্য নির্বাচিত হন, যেখানে তিনি দ্বিতীয় সর্বোচ্চ উইকেট শিকারী হন। সে তার প্রথম রণজি ট্রফি খেলেন কর্ণাটকের হয়ে, বেঙ্গালুরু বিপরীতে ২০১২ এর নভেম্বরে, এবং দুই উইকেট সংগ্রহ করে, উভয়ই দ্বিতীয় ইনিংসে।
২০১৭ এর ফেব্রুয়ারিতে, ২০১৭ ইন্ডিয়ান প্রিমিয়ার লিগ প্রতিযোগিতার জন্য ₹ ২ কোটির বিনিময়ে মুম্বই ইন্ডিয়ান্স কর্তৃক কিনে নেয়। কর্নাটকের হয়ে ২০১৬-১৭ বিজয় হাজারে ট্রফিতে লিস্ট এ ক্রিকেটে তার অভিষেক হয় ২৫ ফেব্রুয়ারি ২০১৭ তারিখে।
২০২১ এর জানুয়ারিতে, ইংল্যান্ডের বিপক্ষে সিরিজের টেস্ট সিরিজের জন্য ভারতীয় দলের জন্য নির্বাচিত পাঁচজন নেট বোলারের মধ্যে তার নামও ছিল। ২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড় নিলামে গৌতমকে চেন্নাই সুপার কিংস কিনে নেয়। উক্ত খেলোয়াড় নিলামে ভারতীয় খেলোয়াড়দের মধ্যে তিনি ছিলেন সবচেয়ে দামী খেলোয়াড় ()।
ফজল-ই-আকবর

ফজল-ই-আকবর দুররানি (; জন্ম: ২০ অক্টোবর, ১৯৮০) পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পাকিস্তান এগ্রিকালচার ডেভেলপম্যান্ট ব্যাংক, পাকিস্তান কাস্টমস, পাকিস্তান ইন্টারন্যাশনাল এয়ারলাইন্স, পাকিস্তান রিজার্ভস দলের প্রতিনিধিত্ব করেন ফজল-ই-আকবর। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯৬-৯৭ মৌসুম থেকে ২০০৯ সাল পর্যন্ত ফজল-ই-আকবরের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন ফজল-ই-আকবর। ২৬ ফেব্রুয়ারি, ১৯৯৮ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ২০০৪ তারিখে রাওয়ালপিন্ডিতে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৯৭-৯৮ মৌসুমে দলের সাথে দক্ষিণ আফ্রিকা গমন করেন। ডারবানে অনুষ্ঠিত খেলায় ইউসুফ ইউহানা’র সাথে একযোগে অভিষেক ঘটে। তবে, পরবর্তী ছয় বছরের অধিক সময়ে তিনি কেবলমাত্র আর চারটি টেস্টে অংশ নেয়ার সুযোগ লাভ করেছিলেন। সর্বশেষ টেস্ট খেলেন ২০০৪ সালে। ক্রমাগত আঘাতপ্রাপ্তির পাশাপাশি দূর্বল খেলা প্রদর্শন ও নতুন বোলারদের দাপটের কারণে তার খেলায় বিরূপ প্রভাব ফেলে। আঘাত থেকে সেড়ে উঠার পর প্রধান দল নির্বাচক ওয়াসিম বারি তার বোলিংকে ধ্রুপদী মিডিয়াম পেস হিসেবে আখ্যায়িত করেন।
ফেব্রুয়ারি, ১৯৯৮ সালে পাকিস্তান বনাম দক্ষিণ আফ্রিকার মধ্যকার টেস্টে তার অভিষেক হয়। নিজস্ব ষষ্ঠ বলে গ্যারি কার্স্টেনকে বিদেয় করে নিজস্ব প্রথম উইকেটের সন্ধান পান ও শুরুতে প্রভাব বিস্তার করেন। ডারবানে কিংসমিডে অনুষ্ঠিত সিরিজের ঐ দ্বিতীয় টেস্টে এর পূর্বে তার ক্যাচ ফেলে দিয়েছিলেন।
রাওয়ালপিন্ডিতে সফরকারী ভারতের বিপক্ষে নিজস্ব পঞ্চম টেস্ট খেলার সুযোগ পান। কিন্তু, শক্তিশালী ভারতীয় ব্যাটিং স্তম্ভের কাছে তার বোলিং বেশ ক্রীড়নক হয়ে পড়ে। খেলায় তিনি ১৬১ রান খরচায় মাত্র এক উইকেট পান।
সিম করানোসহ সুইংয়ে সবিশেষ দক্ষ থাকায় গ্রীষ্মের শুরুতে ইংল্যান্ড গমনের জন্যে তাকে বিবেচনায় আনা হয়েছিল। আন্তর্জাতিক ক্রিকেট থেকে প্রত্যাখ্যাত হলেও ঘরোয়া ক্রিকেটে বেশ ভালোমানের খেলা উপহার দেন। ২০০৯ সাল পর্যন্ত পাকিস্তানের ঘরোয়া আসরে সরব ছিলেন।
শমু মুখার্জী

শমু মুখার্জী (বা শমু মুখোপাধ্যায়; ১৯ জুন, ১৯৪৩ – ১০ এপ্রিল, ২০০৮) ছিলেন একজন ভারতীয় পরিচালক, লেখক ও নির্মাতা।
শমু মুখার্জী ১৯৪৩ সালে জন্মগ্রহণ করেন। তিনি পিতা শশধর মুখার্জী ও মা সতী দেবীর চতুর্থ সন্তান। তাঁর পিতা শশধর ফিল্মালয় স্টুডিওসের স্বত্বাধিকারী ছিলেন। তাঁর মা গাঙ্গুলী ভাইদের (অশোক কুমার, অনুপ কুমার, কিশোর কুমার) একমাত্র বোন ছিলেন। শমু মুখার্জী অভিনেত্রী তনুজাকে বিবাহ করেন। তাঁদের কন্যা অভিনেত্রী কাজল মুখার্জী ও তানিশা মুখার্জী মুখার্জী-সমর্থ পরিবারের অন্তর্ভুক্ত। শমুর বড় ভাই হলেন প্রয়াত রণো মুখার্জী, প্রয়াত জয় মুখার্জী (১৯৬০-এর দশকের সফল অভিনেতা) ও দেব মুখার্জী এবং ছোট ভাই সুবীর মুখার্জী। অভিনেত্রী রানী মুখার্জী ও সর্বাণী মুখার্জী হলেন তাঁর ভ্রাতুষ্পুত্রী/ভাইঝি এবং অয়ন মুখার্জী হলেন তাঁর ভ্রাতুষ্পুত্র/ভাইপো। ২০০৮ সালের ১০ এপ্রিল তারিখে ৬৪ বছর বয়সী শমু মুখার্জী হৃদরোগে মারা যান।
নাভেদ লতিফ

নাভেদ লতিফ (; জন্ম: ২১ ফেব্রুয়ারি, ১৯৭৬) পাঞ্জাব এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, বাহাওয়ালপুর, পাকিস্তান কাস্টমস ও সারগোদা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।
১৯৯৩-৯৪ মৌসুম থেকে ২০১৩ সাল পর্যন্ত নাভেদ লতিফের প্রথম-শ্রেণীর খেলোয়াড়ী জীবন চলমান ছিল। পাঞ্জাবের ডানহাতি আগ্রাসী ব্যাটসম্যান হিসেবে নাভেদ লতিফের সবিশেষ পরিচিতি ছিল। পাকিস্তানের শক্তিশালী ব্যাটিং অবস্থান থাকাকালে নিজেকে জাতীয় দলে অন্তর্ভূক্তিতে সচেষ্ট হয়েছিলেন।
২০০০-০১ মৌসুমের কায়েদ-ই-আজম ট্রফি প্রতিযোগিতায় সারগোদা দলের সদস্যরূপে খেলেন। গুজরানওয়ালার বিপক্ষে ৪০০ রানের কম ৩৯৪ রান তুলে প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস খেলেন। তেরো ঘণ্টা ক্রিজে অবস্থান করে ৩৯৪ রান সংগ্রহ করেছিলেন তিনি। ১৯৭৩-৭৪ মৌসুমে করাচীতে আফতাব বালুচের গড়া ৪২৮ রানের পর পাকিস্তানের মাটিতে প্রথম-শ্রেণীর ক্রিকেটে এটিই সর্বোচ্চ সংগ্রহরূপে পরিণত হয়। এছাড়াও, প্রথম-শ্রেণীর ক্রিকেটের ইতিহাসে তৎকালীন দশম সর্বোচ্চ রানের মর্যাদাপ্রাপ্ত হয়।
সমগ্র খেলোয়াড়ী জীবনে একটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন নাভেদ লতিফ। ৩১ জানুয়ারি, ২০০২ তারিখে শারজায় ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট অভিষেকের পূর্বেই ৩১ অক্টোবর, ২০০১ তারিখে একই মাঠে জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। ১০ অক্টোবর, ২০০৩ তারিখে রাওয়ালপিন্ডিতে সফরকারী দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি।
জানুয়ারি/ফেব্রুয়ারি, ২০০২ সালে ওয়েস্ট ইন্ডিজের বিপক্ষে একটিমাত্র টেস্টে অংশ নেয়ার সুযোগ পেয়েছেন। টেস্ট অভিষেকের পূর্বে ২০০১ সালে জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। এরপর, নিজস্ব দ্বিতীয় ওডিআইয়ে শ্রীলঙ্কারবিপক্ষে ১১৩ রানের অসাধারণ শতক হাঁকান। দলের বিজয়ে যথেষ্ট ভূমিকা রাখেন। তবে, খেলায় ধারাবাহিকতা না থাকায় তার অংশগ্রহণ সীমিত হয়ে যায়। এগারোটি একদিনের আন্তর্জাতিকে অংশগ্রহণের সুযোগ হয় তার। ২০০৩ সালে দক্ষিণ আফ্রিকার বিপক্ষে সর্বশেষ ওডিআইয়ে অংশ নেন তিনি।
২০০৪-০৫ মৌসুমে টুয়েন্টি২০ ক্রিকেট খেলতে শুরু করেন। সাউথ নটিংহ্যামশায়ার লীগের প্রথম বিভাগে প্লামট্রি সিসি’র পক্ষে কয়েকটি খেলায় অংশ নেন। এরপর, জাতীয় দলে প্রত্যাবর্তনের সম্ভাবনা কম থাকায় অনুমোদনবিহীন ইন্ডিয়ান ক্রিকেট লীগে অংশ নেন। ২০০৮ সালের শুরুতে আইসিএলের দ্বিতীয় আসরে লাহোর বাদশাহের পক্ষে খেলার জন্যে চুক্তিবদ্ধ হন।
ডোমেস্টিক গার্লফ্রেন্ড

ডিওমেডিয়া এর একটি অ্যানিমে টেলিভিশন সিরিজ প্রযোজিত করে, যা ২০১৯ সালের জানুয়ারি থেকে মার্চ মাস পর্যন্ত এমবিএস-এর অ্যানিমিসম ব্লকে সম্প্রচারিত হয়।।
নাতসুও ফুজি নিজের শিক্ষিকা, হিনার সঙ্গে আশাহত ভাবে প্রেমে পড়ে, কিন্তু এই অনুভূতিগুলো থেকে মুখ সরাতে সে তার বন্ধুদের সাথে এক পার্টিতে যেতে রাজি হয়। সেখানে এক অদ্ভুত মেয়ে, রুই তাচিবানার সঙ্গে তার সাক্ষাৎ হয় এবং দুজনে পার্টি থেকে লুকিয়ে পালায়। সে নাতসুওকে তার বাড়িতে ডেকে নিয়ে আসে ও তাকে যৌনসহবাসের আহ্বান জানায়। নিজের ভালোবাসা কখনো কোনো ফলপ্রদান করবে না, এইভেবে হতাশ হয়ে নাতসুও তার সতীত্বকে বিদায় জানায়। পরদিন, নাতসুওর বাবা নাতসুওকে বলে যে সে পুনরায় বিয়ে করতে চায় আর তার প্রত্যাশিত সঙ্গী এইদিন বিকেলে তাদের বাড়িতে আসতে চলেছে। যখন দরজা খোলা হয়, তখন দেখা যায় যে রুই আসলে হিনার বোন ও তারা দুজনে সুকিকো তাচিবানার দুই মেয়ে, যাকে নাতসুওর বাবা বিয়ে করতে চলেছে।।
"ডোমেস্টিক গার্লফ্রেন্ড" কাহিনীটিতে, নিজের প্রথম ভালোবাসা আর নিজের প্রথম যৌনসঙ্গীর প্রতি নাতসুওর যেভাবে বিবাদপূর্ন অনুভূতিগুলির সূচনা ঘটেছিল, তা ফুটে ওঠে; এই গল্পে সৎ ভাই-বোনদের মধ্যে এক বিতর্কমূলক পরস্পরবিরোধী আবেগপ্রবণতার সৃষ্টি হয়। যৌবন, পরিবার, বন্ধুত্ব, শিক্ষা, বিকাশ এবং পেশার উপর গুরুত্ব প্রদান করে একটি শিক্ষার্থীর সঙ্গে একজন শিক্ষকের সম্পর্কও কাহিনী-অবল্বনে দৃষ্টান্তমূলক ভাবে তুলে ধরা হয়েছে।।
২০১৪ সালের ২৩শে এপ্রিল, কেই সাসুগার চিত্রিত ও লিখিত এই মাঙ্গা সংকলনটি কোদানশা সংযুক্ত "উইকলি শোনেন ম্যাগাজিনের" #২১-২২ সংস্করণটিতে প্রথম প্রকাশিত হওয়া শুরু করে এবং ২০২০ সালের ১০ই জুনে ছাপানো ২৮নং সংস্করণে এসে সমাপ্ত হয়। অধ্যায়গুলি কোদানশা কর্তৃক ২৮টি "তানকোবোন" খণ্ডে ২০১৪ সালের ১৭ই জুলাই থেকে ২০২০ সালের ১৭ই আগস্ট পর্যন্ত প্রকাশিত করা হয়।
কোদানশা ইউএসএ ডিজিটাল ডাউনলোড এর মাধ্যমে মাঙ্গাটির ইংরেজি অনুবাদ প্রকাশ করে।।
২০১৬ সালের মে মাসে একটি ওয়েব ভিডিও ইউ টিউবে ছাড়া হয় যার বিষয়াদি কাকতালীয়ভাবে এই মাঙ্গা প্রকাশনার নবম খণ্ডের সাথে মিলে যায়। একটি "ডেমো টাইপ লাভ সিমুলেশন ড্রামা" হিসেবে ভিডিওটি তার দর্শকদের নিজের ইচ্ছা অনুযায়ী কাহিনী নির্বাচন করতে দেয়। ভিডিওটির মূল চরিত্রে থাকে অ্যানা কোন্নো (হিনা) এবং হানামি নাতসুমে (রুই)।
প্রণীত অ্যানিমে টেলিভিশন সিরিজটি ২০১৮ সালের ১২ই জুলাই ঘোষণা করা হয়েছিল যার পরিচালক ছিলেন শোতা ইহাতা, লেখক ছিলেন তাতসুয়া তাকাহাশি এবং চরিত্র পরিকল্পনায় কাজ করেছিলেন নাওমি ইদে। ডিওমেডিয়া স্টুডিও থেকে প্রস্তুত অ্যানিমেটি ২০১৯ সালের ১২ই জানুয়ারি থেকে ৩০শে মার্চ পর্যন্ত অ্যানিমিশম প্রোগ্রামিং ব্লকের এমবিএস, টিবিএস এবং বিএস-টিবিএস -এ সম্প্রচারিত হয়। সিরিজের ওপেনিং থিমটি হলো মিনামির গাওয়া এবং এন্ডিং থিমটি হলো অ্যালিসা তাকিগাওয়ার । অস্ট্রেলিয়া ও নিউ জিল্যান্ডে এটি অ্যানিমেল্যাব এর মাধ্যমে যুগপৎভাবে সম্প্রচারিত হয়েছিল। উত্তর আমেরিকা, ব্রিটিশ দ্বীপপুঞ্জ, অস্ট্রেল্যাশিয়া, দক্ষিণ আফ্রিকা প্রভৃতি স্থানে সেন্টাই ফিল্মওয়ার্কস সিরিজ পরিবেশনের দায়িত্ব গ্রহণ করেছিল ও তার সাথেই বিশেষ কিছু নির্বাচিত প্ল্যাটফর্মে যুগপৎভাবে সম্প্রচারণও করেছিল।
ভাবনা রেড্ডি

ভাবনা রেড্ডি একজন ভারতীয় শাস্ত্রীয় কুচিপুড়ি নৃত্যশিল্পী, গায়িকা, গীতিকার, এবং শিক্ষিকা। তিনি বিখ্যাত নৃত্য-দম্পতি পদ্মভূষণ বিজয়ী রাজা রাধা রেড্ডি এবং কৌশল্যা রেড্ডির কনিষ্ঠ কন্যা ও শিষ্য। 
ভাবনা রেড্ডির জন্ম এবং বেড়ে ওঠা ভারতের নয়াদিল্লিতে। কুচিপুড়িতে নিবেদিত বিশ্বের প্রথম এবং একমাত্র পরিবার হওয়ায় তাঁর পরিবার লিমকা বুক অফ রেকর্ডসে অন্তর্ভুক্ত হয়েছে । তিনি পদ্মভূষণ ড. রাজা রাধা রেড্ডি ও কৈশল্যা রেড্ডির ছোট মেয়ে এবং যামিনী রেড্ডির ছোট বোন। 
নয়াদিল্লিতে একজন তরুণী হিসাবে তিনি রঘুবীর সিং জুনিয়র মডার্ন হাই স্কুলে পড়াশোনা করেছিলেন। তার পরে বড়খাম্বার মডার্ন স্কুলে পড়াশোনা করেছিলেন। তিনি লেডি শ্রী রাম কলেজ ফর উইমেন থেকে বি.কম. অনার্স ডিগ্রি অর্জন করেছেন। কুচিপুড়ি নৃত্যে তাঁর আনুষ্ঠানিক প্রশিক্ষণ শুরু হয়েছিল মাত্র চার বছর বয়সে বাবা-মা'য়ের নির্দেশনায়। 
ভাবনা দু'দশকেরও বেশি সময় ধরে কুচিপুড়ি নৃত্য ও তত্ত্ব শেখায় নিবেদিত। তিনি মাত্র পাঁচ বছর বয়সে বৈশ্বিক সফরে তাঁর পরিবারের সাথে নৃত্য-উপস্থাপনা করতে শুরু করেছিলেন। ভাবনার একটি বড় পারফরম্যান্স বা উপস্থাপনার প্রথম রেকর্ডটি ছিল নয়াদিল্লির আজাদ ভবনের আইসিসিআর প্রেক্ষাগৃহে, যার জন্য তিনি এইচটি সিটি সংবাদপত্রে উদীয়মান তারকা হিসাবেও স্বীকৃত হয়েছিলেন।
ছোট বেলা থেকেই তিনি প্রযোজনায় মুখ্য ভূমিকা নিয়েছিলেন। তিনি মাত্র ছয় বছর বয়সে কৃষ্ণ লীলা তরঙ্গিনী প্রযোজনায় কৃষ্ণ চরিত্রে অভিনয় করেছিলেন। সাত বছর বয়সে ভগবান প্রহ্লাদ চরিতমে প্রহ্লাদ চরিত্রে অভিনয় করেছিলেন। ২০১৬ সালে, ভগবদাজ্জুক্যমে, ভাবনা অভিনয় করেছিলেন শাণ্ডিল্যের চরিত্রে। ২০১১ সালে, ভাবনা ভাম্কালাপামে সত্যভামার প্রধান চরিত্রে অভিনয় করেছিলেন, এটি ছিল প্রতিমাসংক্রান্ত এবং ঐতিহ্যবাহী কুচিপুড়ির একটি অংশ। ভাবনা তাঁর কৃতিত্বের পাশাপাশি রেড্ডি পরিবারের সাথে পরিচালিত প্রযোজনায় আরও বেশ কয়েকটি একক নৃত্যানুষ্ঠান করেছেন।
ভাবনা কন্ঠ সম্পাদন অ্যাসোসিয়েট অফ আর্টস ডিগ্রি নিয়ে ক্যালিফোর্নিয়ার হলিউডের মিউজিশিয়ান ইনস্টিটিউট থেকে স্নাতক হন। তিনি স্বতন্ত্র শিল্পী কর্মসূচিতে অসামান্য শিল্পীর পুরস্কার পেয়ে ছিলেন।
তিনি চার বছর বয়স থেকে গুরু কন্নাকুমারের কাছে দক্ষিণ ভারতীয় ধ্রুপদী কার্নাটিক কন্ঠসঙ্গীত শিখতে শুরু করেছিলেন। পরবর্তীকালে তিনি দুর্গা প্রসাদের কাছ থেকে তাঁর কৈশোরের শেষ পর্যন্ত কার্নাটিক বেহালা শিখেছিলেন। কলেজে পড়াকালে তিনি অল ইন্ডিয়া রেডিওর পরিচালক শ্রী কে. বাগিশের কাছ থেকে কন্ঠসঙ্গীত শিখেছিলেন এবং এখনও তিনি তাঁর অধীনে শিখছেন।
তাঁর পাওয়া কয়েকটি পুরস্কারের মধ্যে রয়েছে:
তার উল্লেখযোগ্য কিছু কাজের মধ্যে রয়েছে:
রাখালচিতা

রাখালচিতা (বৈজ্ঞানিক নাম: Allophylus cobbe) হচ্ছে Sapindaceae পরিবারের Allophylus গণের একটি সপুষ্পক গুল্ম। এই প্রজাতিটির নানা ভেষজ গুণাগুণ আছে।
রাখালচিতা গুল্ম বা ছোট বৃক্ষ আকারের। এর উচ্চটা ৭ মিটার পর্যন্ত হয়। ফল অপরিণত অবস্থায় সবুজ হয়; পাকার পড়ে লাল ও শুষ্ক অবস্থায় কালো বর্ণের। গাছে ফুল সারাবছর ধরে। বীজ থেকে নতুন চারা জন্মে। এটি মূলত বনাঞ্চলের প্রজাতি।
আমেরিকা, আফ্রিকা, মাদাগাস্কার এবং দক্ষিণ-পূর্ব এশিয়ার দেশসমুহ এবং সমগ্র মালয়েশিয়ায় জন্মে। বাংলাদেশের পাহাড়ি অঞ্চলে ভালো জন্মে।
রাখালচিতার পাতা পেটের ব্যথা, জ্বর সারাতে ব্যবহৃত হয়।